google/wiki40b huggingface dataset:
Elektrická jednotka 425.95

Dejiny

Jednotky radu 425.95 mali nahradiť dosluhujúce jednotky 420.95 (predtým EMU 89.0), ktoré zaisťovali dopravu na Tatranských elektrických železniciach od roku 1968. Výberové konanie na dodávku 14 kusov vyhralo konzorcium GTW Vysoké Tatry, tvorené firmami ŽOS Vrútky, Stadler Fahrzeuge a Daimler-Chrysler Rail Systems. Súprava je postavená na báze jednotky Stadler GTW 2/6, ktorá je prevádzkovaná v Alpách. Prvá jednotka bola dodaná v októbri 2000. Po sérii testov bola schválená a uvedená do pravidelnej prevádzky. Počas rokov 2001 a 2002 bolo dodaných ešte 13 súprav a jeden náhradný motorový článok. K tomuto boli v roku 2006 dodané aj krajné články a bol skompletizovaný na 15. jednotku.

Popis

Súprava sa skladá z troch článkov. Prostredný je oceľový, v ňom je po stranách spojovacej uličky uložený motor. Dva krajné sú vyrobené z hliníka, so stanovišťom pre rušňovodiča. Vozidlo je šesťnápravové, pod každou časťou sú umiestené dve nápravy. Jednotky sú vybavené vizuálnym a hlasovým informačným systémom.
Chevaline

Poloha

Obec má rozlohu 14,16 km². Najvyšší bod je položený 2 176 m n. m. a najnižší bod 503 m n. m.

Obyvateľstvo

Počet obyvateľov obce je 203 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Payrin-Augmontel

Polohopis

Payrin-Augmontel má rozlohu 12,84 km². Najvyšší bod je položený 370 m n. m. a najnižší bod 185 m n. m.

Obyvateľstvo

Payrin-Augmontel má 2182 obyvateľov (2009).
Graf vývoja obyvateľstva:
Zdroje: INSEE
Česká pirátska strana

Charakteristika a programové ciele strany

Deklarovaným politickým cieľom strany je presadzovanie rešpektu k základným právam človeka na slobodné šírenie prijatých informácií a striktnú ochranu súkromia občana ako odraz zmenenej reality informačnej spoločnosti 21. storočia.
Na základe tejto hlavnej tézy bol formulovaný program, s ktorým v roku 2010 strana kandidovala do Poslaneckej snemovne. Hlavnými bodmi tohoto programu bolo zaistenie základných občianskych práv a slobôd v dobe internetu; maximálna transparentnosť štátu; oddelenie mocí, priama voľba a odvolanie zástupcov občanov, priama demokracia podľa švajčiarskeho modelu. Pirátska strana svoj program konzultovala so zahraničnými expertmi, napríklad s aktivistom a programátorom Richardom Stallmanom, ktorý vystúpil na konferencii PirateCon 2011 a program strany pre rok 2010 pochválil, aj keď k nemu mal niekoľko pripomienok.

Priátsky program

V roku 2011 Piráti začali vytvárať Pirátsky program – hlavný programový dokument strany. Jeho súčasťou sú napr. kapitoly priama demokracia, deľba moci, transparentný štát, politické strany, e-government, odstránenie informačných monopolov, dôraz na právny štát, legalizácia drog, ochrana súkromia či podpora slobodnej tvorby.
Strana v programe deklaruje vôľu svoje programové ciele realizovať vo vlastnej činnosti, takže má transparentný účet a účtovníctvo, používa slobodné licencie a používa priamu voľbu, odvolateľnosť a referendá. Vo februári 2011 schválil republikový výbor strany základný programový dokument.

Zahraničná politika

Strana podporuje integráciu v rámci EÚ, ale je kritickejšia k NATO z dôvodu problematického členstva niektorých štátov, hlavne Turecka a USA.
Bentayou-Sérée

Poloha

Obec má rozlohu 8,26 km². Najvyšší bod je položený 345 m n. m. a najnižší bod 218 m n. m.

Obyvateľstvo

Počet obyvateľov obce je 112 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maresches

Poloha

Obec má rozlohu 4,78 km². Najvyšší bod je položený 106 m n. m. a najnižší bod 49 m n. m.

Obyvateľstvo

Počet obyvateľov obce je 901 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Creyssensac-et-Pissot

Poloha

Obec má rozlohu 8,62 km². Najvyšší bod je položený 236 m n. m. a najnižší bod 108 m n. m.

Obyvateľstvo

Počet obyvateľov obce je 241 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
DeviantArt

DeviantArt (oficiálne písané ako deviantART; v skrátenej verzii ako dA) je celosvetová internetová komunita, v ktorej jej členovia prezentujú svoje umelecké diela rozličných smerov a štýlov.
Portál tejto komunity prvýkrát spustili 7. augusta 2000 jej členovia Scott Jarkoff, Matthew Stephens, Angelo Sotira a ďalší. Akciová spoločnosť DeviantArt, Inc. má v súčasnosti sídlo v hollywoodskej časti Los Angeles (Kalifornia, Spojené štáty). Oficiálnym maskotom portálu a komunity je zelenosivá robotická postavička pomenovaná ako „Fella“.
V októbri 2009 mala táto komunita napočítaných viac ako 11 miliónov registrovaných členov. V tomto období na tento internetový portál členovia nahrali viac ako 100 miliónov svojich diel. Denne do galérií portálu pribudne okolo 100 000 rôznych autorských výtvorov. V roku 2008 americká služba Compete.com, ktorá sa zaoberá štatistikami webového priestoru napočítala doméne deviantart.com návštevnosť viac ako 36 miliónov návštevníkov. Možnosť prihlásenia do komunity deviantArt je voľná. Medzi jej členmi sa nachádza široká škála amatérskych ale aj profesionálnych umelcov rôznych foriem: digitálne umenie (kreslené na tabletoch, ale aj renderovanú 3D grafiku, fotomanipulácie...), animácie (flash, gif...), krátke filmové trailery, reprodukcie tradičného umenia (kresba, grafika, maľba, sochárske diela...), literárne žánre (poviedky, básne...), ale aj originálne návrhy vzhľadu programov (tzv. skiny) a štýlov vzhľadu operačných systémov. Pre výtvarníkov sa sú na serveri k dispozícii rôzne tutoriály, ktoré vysvetľujú postupy výtvarných techník, ale aj hotové sady štetcov, tvarov a pozadí pre prácu vo výtvarných softvéroch, najčastejšie pre verzie programu Adobe Photoshop. Členovia komunity sa združujú podľa štýlov, výtvarného zamerania, ale sú združení aj podľa národnej, alebo rasovej príslušnosti. Môžu komunikovať cez väčšinu v súčasnosti používaných spôsobov internetovej komunikácie: priame príspevky do portálu, články na osobnej stránke, odkazy, komentáre, fóra, chaty, súkromné správy...
Vo všeobecných podmienkach portálu je určené, že nahrávané výtvory nie sú voľne použiteľnými dielami. Všetky vystavované (tzv.) „submitted deviations“ sú pod ochranou amerického autorského práva, a nesmú byť ďalej rozširované. V určitých prípadoch, s výslovným súhlasom, prípadne upresnením pravidiel od pôvodného autora môžu byť použité niektoré zdrojové súbory. Väčšinou sú prezentované iba v rámci komunity s odkazom na použité zdroje, t. j. stránku autora a originálu (patriacemu ku kategórii resouces, stock photography...). Na prezentáciu mimo komunity deviantArt je potrebný osobitný súhlas. Súčasťou komunity je obchod s umením, v ktorom môžu členovia svoje diela ponúknuť za províziu v závislosti od stupňa (platené, neplatené...) členstva. V shope sa dajú objednať vytlačené na rôznych formátoch papierových obrázkov, na podložkách pre myši, hrnčekoch, magnetoch na chladničky a pod... k dispozícii sú aj oblečenia s logami a motívmi portálu, tzv. DeviantWear.
Eschrichtiidae

Eschrichtiidae (slov. staršie vráskavcovité; lat. synonum Rhachianectidae) je čeľaď taxónu kosticovce.
Hankovce (okres Bardejov)

Obecné symboly

Symboly obce sú zapísané v Heraldickom registri Slovenskej republiky.
Abilly

Poloha

Obec má rozlohu 30,27 km². Najvyšší bod je položený 123 m n. m. a najnižší bod 42 m n. m.

Obyvateľstvo

Počet obyvateľov obce je 1 138 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thiers (obec)

Poloha

Obec má rozlohu 44,49 km². Najvyšší bod je položený 793 m n. m. a najnižší bod 283 m n. m.

Obyvateľstvo

Počet obyvateľov obce je 11 232 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beňo Malec

Životopis

Beňo Malec sa narodil v jednoduchej rodine ako štvrtý z piatich detí. Študoval v Kežmarku. Už od ranného veku sa u neho prejavovalo maliarske nadanie.
V roku 1990 odišiel s vízou lepšej budúcnosti do USA. Počas pobytu v zámorí sa u Beňa Maleca prebudil patriotizmus k svojmu rodnému mestu, Kežmarku. Práve v tomto období začal maľovať. Odmietal poučky ateliérových teoretikov a pri tvorbe diel sa inšpiroval vlastnými pocitmi. Pre veľké citové pripútanie sa maliar každoročne na niekoľko mesiacov vracia do rodného Kežmarku.

Tvorba

Spoločným menovateľom celej tvorby je umelcova mimoriadna farebná atmosféra a duch rozprávajúci o autorových pocitoch z každého plátna. Najrozsiahlejšia zbierka obrazov sa nachádza v súkromnej galérii Beňo v Kežmarku. Je zasvätená svätému Tadeášovi, ktorý je umelcovým patrónom.
Salinas Valley

Salinas Valley alebo Údolie Salinas (číta sa:,Selines Valy´´) je údolie južne od San Francisca v americkej Kalifornii.

Geografia

Rozloha Salinas Valley je 145 km juhovýchodne od Salinas po King City. Meno dostalo podľa teranu Salinian Block, v ktorom sa aj nachádza. Mestá a obývané miesta zahŕňajú: Bradley, Castroville, Chualar, Gonzales, Greenfield, Jolon, King City, Lockwood, Salinas, San Ardo, San Lucas, Soledad a Spreckels. Nachádza sa medzi dvoma horskými pásmami Galiban a Santa Lucia, ktoré tvoria hranicu so Salinas Valley na východe a západe.
Hoblík (vrch v Malej Fatre)

Polohopis

Vrch na okraji Malej Fatry zaujme už od mesta Žilina svojím kužeľovitým tvarom a skalnými výbežkami západnej strany. Rovnako ako severný sused Polom (1 010 m n. m.) a južný Valientov diel (828 m n. m.), aj Hoblík tvoria dolomity. 
Hoblík obteká zo západnej strany potok Rosinka, od východu Stráňavský potok (Hýrov). Na úpätí, hneď na začiatku Višňovskej doliny, sa nachádza 38 m dlhá Hoblíkova jaskyňa, neďaleko je aj Višňovská jaskyňa. Niekoľko nových objavov potvrdilo jaskynné útvary i v Stráňavskej doline. Rozoklaná západná časť vrchu poskytuje výborné podmienky pre lezenie.

Výhľady

Zalesnený vrchol obmedzuje výhľad na Žilinskú kotlinu, no ponúka scenérie vrchov Suchárová (963 m n. m.), Úplaz (1 301 m n. m.), Minčol (1 364 m n. m.), Valientov diel (828 m n. m.) a Višňovskej doliny. Zo západných svahov, kde je kvôli skalným útesom menej vegetácie a viacero vhodných vyhliadok, možno pozorovať veľkú časť Žilinskej pahorkatiny a časť Strážovských vrchov, Súľovských vrchov a Javorníkov, pri vhodných podmienkach i tisícovky Moravsko-sliezskych Beskýd (Kněhyně, Smrk a Lysá hora).

Ferrata

Dobrovoľníci Horolezeckého klubu Stavbár Žilina a Klubu turistov a horolezcov Javorník vybudovali v roku 2003 dve zabezpečené cesty, využívajúce skalný terén Hoblíka. Slúžia na výcvik záchranárov, no i horolezeckých nadšencov a prístupné sú z ústia Višňovskej doliny.

Prístup

Na vrchol nevedú značkované trasy, prístup je možný lesom od obce Višňové i z južnej strany z Višňovskej doliny.
Dóm svätého Štefana

Dejiny

Z najstaršej stavby kostola sv. Štefana z 12. storočia sa nezachovali žiadne pamiatky. Západná fasáda s obrou bránou a vežami pochádza z druhej neskorej románskej stavby (1230 – 1263).
V rokoch 1304 – 1340 vznikla prvá časť gotickej novostavby, Albertínský spevácky chór. Vojvoda Rudolf IV. Habsburský, nazývaný Zakladateľ, položil v roku 1359 základný kameň k neskorogotickému rozšíreniu stavby, ktoré zahrňovalo zväčšenie stredovej časti kostola a výstavbu gotických veží. Južná veža s výškou 136,7 m; ktorú Viedenčania volajú „Steffl“, bola dokončená v roku 1433 a stala sa symbolom Viedne.
Po roku 1511 boli zastavené práce na severnej veži. Nedokončená gotická veža s výškou 68,3 m bola dostavaná v štýle renesancie až v rokoch 1556 – 1578. Zarážajúca asymetria veží dodáva dómu charakteristickú podobu. V 17. a 18. storočí dostal dóm barokové oltáre, maľba na zvýšenom oltári zobrazuje ukameňovanie sv. Štefana, prvého kresťanského mučeníka a patróna chrámu.
Saint-Michel (Ariège)

Poloha

Obec má rozlohu 5,92 km². Najvyšší bod je položený 434 m n. m. a najnižší bod 310 m n. m.

Obyvateľstvo

Počet obyvateľov obce je 77 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Iecugu Tokugawa

Prvé roky (1709-1713)

Iecugu Tokugawa sa narodil v Ede roku 1709, ako najstarší syn šóguna Ienobua Tokugawu a dvornej konkubíny. V  čase vlády jeho otca, mal rozhodujúci vplyv na politiku štátu konfuciunistický radca Hakusekia Araia, ktorý mal značný  vplyv aj na samotného šogúna. V čase narodenia Iecugua mal jeho otec Ienobu 48 rokov.  Detské meno malého Iecugu bolo Nobumacu. V rámci encyklopedických výskumov sa Hakuseki snažil nájsť rodové spojenie medzi vládnucím rodom Tokugawa a osobnosťami minulosti. Hakuseki vypátral pokrvnú líniu rodiny Tokugawa až k rodine Minamoto, zakladateľom prvého šógunátu. Preto bol Iecugu nazývaný aj oficiálnym titulom Minamoto no Iecugu. Bol iba trojročný, keď zomrel jeho otec, a stal sa šógunom.

Šógun Iecugu (1713-1716)

Hoci šógun Iecugu prevzal formálne úlohu  hlavy bakufu po svojom otcovi,  v čase nástupu bol ešte iba batoľa. Keďže  nebol schopný vládnuť, stal sa jeho poručníkom konfuciánsky učenec Hakuseki Arai. Počas Iecuguovej neplnoletosti  sa uskutočnili dva významne reformy: reforma meny a reforma zahraničného obchodu na ostrove Kjúšú. Po prevzatí vlády sa Iecugu nezaoberal vnútornými záležitosťami krajiny; prenechal ich svojim verným radcom, predovšetkým Hakuseki Araimu. 
V roku 1713, začali ceny potravín nepríjemne rásť. Na základe rôznych návrhov riešenia tejto situácie (väčšinou po smrti Ienobua) zaslaných šógunovi od Hakusekiho Araia, bolo rozhodnuté vytvoriť novú menu, ktorá by zastavila rast cien potravín a tovarov. V roku 1714 bola  nová kovová mena uvedená do obehu a preto, zatiaľ čo ceny potravín za vlády Iecugovho otca neustále rástli, po zavedení novej meny počas  vlády Iecugua klesali. 
Reforma meny bola úzko naviazaná na reformu zahraničného obchodu. V roku 1716 mohli Japonci obchodovať z cudzincami iba v Dedžime pri Nagasaki prostredníctvom  holandských a čínskych obchodných lodí. Snaha zreformovať obchod v krajine podnietila aj  reformu všeobecných obchodných pravidiel. V roku 1716 bol vydaný dokument, ktorý stanovil, že bakufu mal právo určíť dvoch komisárov pre Zahraničný obchod v Edo a v Nagasaki, a že každoročne malo 30 čínskych a 2 holandské lode povolený vstup do krajiny s účelom obchodu. Japonsko ostalo naďalej veľmi izolované.
V Šóoku 6, v 30. deň 4. mesiaca (1716) zomrel šógun Iecugu prirodzenou smrťou vo veku šesť rokov. Iecuguova vláda bola vnímaná obyvateľmi krajiny pozitívne. Nakoľko nezanechal deti ani priamych potomkov, priama mužská línia tiahnuca sa od Tokugawu Iejasua ním vymrela ( vyše sto rokov po smrti Iejasua). Stále však existovali príbuzné vedľajšie vetvy pochádzajúce od Iejasua a niektorých jeho synov. Za nového šóguna bol zvolený člen jednej vedľajšej vetvy Jošimune Tokugawa.
QuickTime

QuickTime prehrávače

QuickTime je distribuovaný zadarmo a hocijaká aplikácia môže mať prístup k jeho knižniciam. Existuje aj platený variant QuickTimu QuickTime Pro, ktorý je doplnený o rôzne funkcie ako napríklad export videa do rôznych formátov alebo prehrávanie na celú obrazovku čo sa v normálnom QuickTime nedá.
Germánske jazyky

Germánske jazyky sú jednou z vetiev indoeurópskych jazykov. Od ostatných vetiev sa odlišujú zmenami v rámci procesu prvého posúvania hlások. Hovorí nimi viac ako 450 miliónov ľudí a sú aj zemepisne jednou z najrozšírenejších jazykových rodín.

Dejiny

Najstarším súvislým germánskym textom a zároveň jediným dokladom východogermánskeho jazyka sú fragmenty vizigótského prekladu Biblie, vytvorené biskupom Wulfilom v 4. storočí po Kr.
Marija Šestaková

Zmena národnosti

Za svoju novú vlasť sa zúčastňuje mítingov od 13. júla 2006. Vydala sa za slovinskeho rekordéra v behu na 400 metrov, Matija Šestaka.

Osaka 2007

V trojskoku obsadila 5. miesto skokom dlhým 14.72 m s priaznivou podporou vetra 0,2 m/s. Tento pokus skočila hneď v prvej sérií, po ktorej figurovala na štvrtom mieste. Najviac sa dokázala k svojmu pokusu priblížiť v štvrtej sérií, len o jeden centimeter s rovnakou priaznou vetra zaostala za svojim maximom vo finále.
Vrch (vyvýšenina)

Vrch je z odborného hľadiska vyvýšenina väčších rozmerov, spravidla s relatívnou výškou nad 150 m (v užšom zmysle len vo vrchovine, v širšom zmysle aj v hornatine a veľhornatine). V bežnej rečí a v staršej spisbe sa vrch, najmä zalesnený, označuje/-oval aj ako hora, ako hora sa však označuje predovšetkým aj akýkoľvek les. Ako kopec sa označuje buď ľubovoľná (malá aj veľká) vyvýšenina, alebo len malá vyvýšenina.

Charakteristika

Vrch je väčšinou zvyškom kedysi vyššie ležiacej krajiny (odnos, erózia). Niekedy však vzniká nakopením alebo uložením horninového materiálu (sopka, atol), či tektonickým výzdvihom (hrast). Viaceré slovenské vrchy sú aj tektonické trosky príkrovov.
Saint-Romain-de-Colbosc (obec)

Poloha

Obec má rozlohu 11,74 km². Najvyšší bod je položený 130 m n. m. a najnižší bod 48 m n. m.

Obyvateľstvo

Počet obyvateľov obce je 3 838 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sojuz TMA-15

Priebeh letu

Nosná raketa Sojuz-FG s kozmickou loďou Sojuz TMA-15 odštartovala z kozmodrómu Bajkonur v Kazachstane 27. mája 2009 o 10:34:53 UT. Na palube sa do vesmíru vypravili traja členovia stálej posádky Medzinárodnej vesmírnej stanice Expedície 20 Roman Romanenko a Frank De Winne a Robert Thirsk. 
Dňa 1. decembra 2009 o 3:56 UTC sa Sojuz TMA-15 s Romanenkom, De Winnem a Thirskom odpútal od ISS a vydal sa na Zem. Pristátie prebehlo o 7:16 UTC toho istého dňa v kazašskej stepi asi 85 km severne od Arkalyku.
Mikuláš Palko

Životopis

V roku 1955-1959 študoval na Škole umeleckého priemyslu v Bratislave, odbor rezbárstvo u prof. L. Korkoša. V roku 1959-1965 absolvoval štúdium na VŠVU v Bratislave v odd. figurálneho sochárstva u prof. J. Kostku. Pôsobil ako odborný asistent na Katedre výtvarnej výchovy na Pedagogickej fakulte v Banskej Bystrici (1966-1979). Vo svojej tvorbe sa venoval najmä komornému a monumentálnemu sochárstvu a kresbe.
Chvojnov (prírodná rezervácia)

Ochrana

Dôvodom ochrany sú cenné lúčne, rašeliniskové a mokraďové spoločenstvá
Bouillonville

Poloha

Obec má rozlohu 5,32 km². Najvyšší bod je položený 264 m n. m. a najnižší bod 205 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karl Friedrich Brunner-von Wattenwyl

Životopis

Po skončení základnej školy študoval fyziku a geológiu na univerzite v Ženeve, Berne a Berlíne. V roku 1846 sa stal doktorom filozofie. V rokoch 1850 – 1855 pôsobil ako profesor fyziky na Univerzite v Berne, kde už v roku 1851 zaviedol vo Švajčiarsku telegraf. 
Po manželke, Emilie Elise von Wattenwyl prevzal druhé priezvisko a v roku 1880 bol v Rakúsku povýšený do rytierského stavu.
Počas svojho pobytu v rôznych krajinách (Grécko, Turecko) zozbieral obrovskú zbierku nových druhov rovnokrídleho hmyzu a opísal veľa nových druhov a poddruhov hmyzu z tohto radu. 
Jeho zbierka hmyzu sa z najväčšej časti nachádza v Naturhistorisches Museum vo Viedni.
Čiastočne je uložená aj v Naturhistoriches Museum der Burgergemeinde v Berne, v Staatliches Museum für Tierkunde v Drážďanoch, v Senckenbergovom múzeu vo Frankfurte nad Mohanom a v Biozentrum Grindel und Zoologisches Museum v Hamburgu.
Lamedón

Lamedón (starogr. Λαμέδων – Lamedón, lat. Lamedon) je v gréckej mytológii mladší syn Koróna, syna boha Apolóna, nástupca sikyónskeho kráľa Epópea. 
Keď jeho starší brat Korax zomrel bez potomstva, kráľovstva sa zmocnil Epópeus, ktorý prišiel z Tesálie. Do Sikyónu však onedlho zo strachu pred hnevom svojho otca ušla z Téb krásna Antiopé, dcéra tébskeho kráľa Nyktea, potom ako oťarchavela s bohom Diom.  Jej otec Nykteus sa s tým nevedel zmieriť ani keď umieral po ťažkej chorobe a zaviazal preto svojho brata Lyka prísahou, aby nenechal Antiopu bez trestu. Lykos následne usporiadal proti Sikyónu vojenskú výpravu a po krvavej bitke kráľa Epópea zabil a Antiopu zajal. Keďže Epópeus nemal potomka, kráľom Sikyónu sa stal Lamedón.
Lamedón sa potom oženil s Fénou, dcérou Aténčana Klytia a mali spolu dcéru Zeuxippu. Neskôr, keď bol Lamedón vo vojnovom stave s bratmi Archodrom a Architelom, synmi Achaia, prišiel mu na pomoc z Atiky Sikyón. Z vďaky mu potom Lamedón dal svoju dcéru Zeuxippu za manželku a vyhlásil ho za svojho nástupcu. Keď sa tento muž následne stal kráľom, jeho krajinu menom Aigialea, pomenovali po ňom Sikyón.
Labergement-du-Navois

Poloha

Obec má rozlohu 6,74 km². Najvyšší bod je položený 832 m n. m. a najnižší bod 697 m n. m.

Obyvateľstvo

Počet obyvateľov obce je 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Olbersdorfer See

Olbersdorfer See je jazero v Nemecku, v spolkovej krajine Sasko, v juhovýchodnej časti zemského okresu Löbau-Zittau, na území mesta Olbersdorf v bezprostrednom susedstve mesta Zittau, blízko hraníc s Českom, v podhorí Žitavských hôr. Je to zatopená hnedouhoľná baňa. Vodná plocha má rozlohu 60 ha a je najväčšie v okolí mesta Zittau. Jazero je 40 m hlboké a má obsah vody 6 miliónov m³. Leží v nadmorskej výške 236,5 m.

Vodný režim

Jazero je napájané potokom Grundbach, ktorý sa vlieva do Mandavy, ktorá sa vlieva do Lužickej Nisy.
Pohár federácie 2007 (Euroafrická zóna)

Skupina I

Miesto: Tennis Club Akademik, Plovdiv, Bulharsko (antuka)

Dátum: 18.-21. apríl

Skupina II

Miesto: National Tennis Centre, Petit Camp, Phoenix, Maurítius (tvrdý)

Dátum: 17.-20. apríl
Sauvian

Poloha

Obec má rozlohu 13,07 km². Najvyšší bod je položený 41 m n. m. a najnižší bod 3 m n. m.

Obyvateľstvo

Počet obyvateľov obce je 4 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrysippos (syn Pelopa)

Chrysippos (starogr. Χρύσιππος – Chrysippos, lat. Chrysippus) je v gréckej mytológii syn élidského kráľa Pelopa a nymfy Axiochy.
O Chryssippovom živote antické mýty mlčia, zaznamenávajú len jeho smrť. Podľa jednej verzie ho dala zavraždiť Pelopova manželka Hippodameia, aby tak pomstila Pelopovu neveru s nymfou Axiochou, ktorej plodom bol nemanželský syn Chrysippos. Postavenie Chrasippa bolo v rodine už od začiatku zložité, jeho macocha, ako aj nevlastní bratia ho nemali radi, lebo ho pokladali za možného uchádzača o trón. Hippodameia preto naviedla svojich synov Atrea a Thyesta, aby Chrysippa zabili(podľa Plutarcha ho zabila Hippodameia mečom v spánku). Keď ju potom Pelops obvinil z vraždy, spáchala samovraždu.
Podľa inej verzie, spáchal Chrysippos samovraždu, potom ako bol unesený tébskym kráľom Laiom, ktorý zneužil jeho krásu a mladosť.
Chrysippova smrť mala v oboch prípadoch za následok strašnú kliatbu, ktorá určila osudy mnohým postavám dvoch najvýznamnejších cyklov gréckych mýtov. Prvá, mýtu o trójskej vojne, druhá, mýtu o Oidipovi.
Keď sa Pelops dozvedel, že jeho synovia Atreus a Thyestes Chrysippa zavraždili, preklial ich a oni potom vo vzájomnom boji zahynuli. Po rokoch zomrel rukou vraha aj Atreov syn Agamemnón a Thestov syn Aigisthos. V druhom mýte preklial Pelops Laia, aby zomrel rukou svojho syna, čo sa neskôr naozaj aj stalo. Zavraždil ho vlastný syn Oidipus.
Moussé

Poloha

Obec má rozlohu 3,37 km². Najvyšší bod je položený 87 m n. m. a najnižší bod 52 m n. m.

Obyvateľstvo

Počet obyvateľov obce je 331 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chadurie

Poloha

Obec má rozlohu 16,42 km². Najvyšší bod je položený 201 m n. m. a najnižší bod 78 m n. m.

Obyvateľstvo

Počet obyvateľov obce je 524 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barcus

Poloha

Obec má rozlohu 46,93 km². Najvyšší bod je položený 793 m n. m. a najnižší bod 176 m n. m.

Obyvateľstvo

Počet obyvateľov obce je 738 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villers-la-Ville (Haute-Saône)

Poloha

Obec má rozlohu 5,87 km². Najvyšší bod je položený 321 m n. m. a najnižší bod 263 m n. m.

Obyvateľstvo

Počet obyvateľov obce je 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ballaison

Poloha

Obec má rozlohu 13,3 km². Najvyšší bod je položený 733 m n. m. a najnižší bod 473 m n. m.

Obyvateľstvo

Počet obyvateľov obce je 1 359 (2011).
Nasledujúci graf zobrazuje vývoj počtu obyvateľov v obci.
Zdroje: INSEE